Babelscape/SREDFM huggingface dataset:
Ναός Όλων των Θρησκειών

Ο Ναός Όλων των Θρησκειών (, ), γνωστός και ως Καθολικός Ναός () είναι μοναδικό αρχιτεκτονικό συγκρότημα στην μικροεπαρχία Στάρογιε Αράκτσινο στο Καζάν της Ρωσίας. Αποτελείται από διάφορους τύπους θρησκευτικής αρχιτεκτονικής, συμπεριλαμβανομένης μιας ορθόδοξης εκκλησίας, ενός τζαμιού και μιας συναγωγής μεταξύ άλλων. Επί του παρόντος είναι υπό κατασκευή από το 1992, ενώ ο ναός ξεκίνησε με πρωτοβουλία του ντόπιου καλλιτέχνη και φιλάνθρωπου Ιλντάρ Χάνοφ (1940 - 2013). Η δομή σήμερα λειτουργεί ως πολιτιστικό κέντρο και ως κατοικία για την αδερφή και τον αδερφό του Χάνοφ, οι οποίοι συνεχίζουν να είναι επιτηρητές και βοηθοί του συγκροτήματος.

Ο Χάνοφ ήταν γνωστός για τις προσπάθειές του για τη θεραπεία του αλκοολισμού, της τοξικομανίας, και διάφορων άλλων εξαρτήσεων. Οι ασθενείς του τον βοήθησαν να διατηρήσει και να αναπτύξει το εγχείρημα του ναού, είτε μέσω της άμεσης ανάμειξης στη κατασκευή του έργου ή μέσω της χορηγίας.

Η δομή δεν λειτουργεί ως ενεργός ναός για κάποια θρησκεία, αλλά μάλλον, όπως ο Χάνοφ περιγράφει την αποστολή του, είναι "ναός του πολιτισμού και της αλήθειας". Έχει γίνει δημοφιλές αξιοθέατο στην πόλη του Καζάν, το οποίο υπερηφανεύεται για την ειρηνική συνύπαρξη διαφορετικών πολιτισμών (ο ισλαμικός ταταρικός συνυπάρχει με τον ορθόδοξο ρωσικό, ενώ ζουν και άλλοι πολιτισμοί στην περιοχή). Τον ναό επισκέπτονται συχνά ντόπιοι και ξένοι τουρίστες.

Ο Χάνοφ είχε πει ότι τελικά η δομή θα πρέπει να έχει 16 τρούλους, οι οποίοι θα αντιστοιχούν στις 16 κύριες θρησκείες του κόσμου συμπεριλαμβανομένων κάποιων θρησκειών που πλέον δεν εξασκούνται ενεργά.
Μεχμέτ Αζίζ

Ο Μεχμέτ Αζίζ (ή Μεχμέντ Αζίζ, 24 Σεπτεμβρίου 1893, Λάρνακα - 17 Ιουνίου 1991) ήταν Τουρκοκύπριος γιατρός και εντεταλμένος καθηγητής. Ήταν επικεφαλής επιθεωρητής υγείας της Βρετανικής Αποικιακής Κυβέρνησης της Κύπρου τη δεκαετία του 1930 και του 1940, ο οποίος θεωρείται ευρέως ότι εξάλειψε την ελονοσία στην Κύπρο. Έγινε μέλος του Τάγματος της Βρετανικής Αυτοκρατορίας από το βρετανικό στέμμα για αυτό το έργο του, το 1950.
Νατάσα Αντόνοβα

Η Νατάσα Αντόνοβα (, γεννήθηκε στις 4 Δεκεμβρίου 1993) είναι ποδοσφαιρίστρια από τη Βόρεια Μακεδονία, η οποία είναι αρχηγός της εθνικής ομάδας. Είναι η μικρότερη αδερφή της Σίγσε Αντόνοβα, η οποία είναι επίσης παίκτρια ποδοσφαίρου. Είναι η πρώτη σκόρερ στην ιστορία της εθνικής ομάδας της Βόρειας Μακεδονίας.
Μπλεκίνιε

Το Μπλεκίνιε (, προφορά: [ˈblêːkɪŋɛ]) είναι μια επαρχία της Σουηδίας, που βρίσκεται στα νότια της χώρας. Συνορεύει με το Σμόλαντ, τη Σκάνια και τη Βαλτική Θάλασσα. Είναι η δεύτερη μικρότερη επαρχία και η μικρότερη επαρχία που βρίσκεται στην ηπειρωτική χώρα.

Το όνομα "Μπλεκίνιε" προέρχεται από το διαλεκτικό επίθετο Μπλέκε, το οποίο αντιστοιχεί στον ναυτικό όρο για "νεκρή ηρεμία".
Κάτιτσα Κουλάβκοβα

Η Κάτιτσα Κουλάβκοβα (γεννήθηκε το 1951) είναι συγγραφέας και ακαδημαϊκός από τη Βόρεια Μακεδονία. Έχει δημοσιεύσει πάνω από σαράντα βιβλία, συμπεριλαμβανομένων είκοσι συλλογών ποίησης. Η Κουλάβκοβα είναι καθηγήτρια στη σχολή Φιλολογίας στο Πανεπιστήμιο Αγίων Κυρίλλου και Μεθοδίου στα Σκόπια και αντιπρόεδρος της λογοτεχνικής οργάνωσης PEN International.
Νεφτ Ντασλάρι

Το Νεφτ Ντασλάρι (, , επίσης γνωστό ως Πέτρες Πετρελαίου) είναι ένας βιομηχανικός οικισμός στο Μπακού του Αζερμπαϊτζάν. Ο οικισμός αποτελεί τμήμα του δήμου Τσίλοφ-Νεφτ Ντασλάρι στο Πιραλαχί. Βρίσκεται σε απόσταση 100 χλμ. (62 μιλίων) από την πρωτεύουσα του Αζερμπαϊτζάν Μπακού, και 55 χλμ. από την πλησιέστερη ακτή της Κασπίας Θάλασσας. Ένας οικισμός δίπλα στη ακτή της Κασπίας, το Νεφτ Ντασλάρι φιλοξένησε την πρώτη πλατφόρμα γεώτρησης πετρελαίου στο Αζερμπαϊτζάν που ήταν ταυτόχρονα και η πρώτη υπεράκτια πλατφόρμα γεώτρησης πετρελαίου στον κόσμο. Το Νεφτ Ντασλάρι έχει καταχωρηθεί στο Βιβλίο Γκίνες ως η πρώτη υπεράκτια πλατφόρμα γεώτρησης πετρελαίου σε παγκόσμιο επίπεδο. 

Ο οικισμός ξεκίνησε από ένα μονοπάτι έξω δίπλα στο νερό και με τον καιρό εξελίχθηκε σε ένα σύστημα μονοπατιών και πλατφορμών που χτίστηκαν στο πίσω μέρος των πλοίων τα οποία βυθίστηκαν για να λειτουργήσουν ως τα θεμέλια του Νεφτ Ντασλάρι. Το πιο χαρακτηριστικό γνώρισμα του Νεφτ Ντασλάρι είναι ότι είναι μια πραγματικά λειτουργική πόλη με πληθυσμό περίπου 2.000 κατοίκων και με περισσότερα από 300 χλμ. (190 μίλια) δρόμων που είναι κατασκευασμένοι πάνω σε σωρούς από χώμα και χώρους ταφής απορριμμάτων. 

*
Χοακίν Κορτές

Ο Χοακίν Πεδράχα Ρέγιες (ισπανικά: "Joaquín Pedraja Reyes"), γνωστός επαγγελματικά ως Χοακίν Κορτές, (γενν. στις 22 Φεβρουαρίου 1969) είναι Ισπανός χορευτής, που έχει εκπαιδευτεί στο κλασικό μπαλέτο, καθώς και στο φλαμένκο.
Κοινοβούλιο της Δημοκρατίας της Μολδαβίας

Το Κοινοβούλιο της Δημοκρατίας της Μολδαβίας είναι το ανώτατο αντιπροσωπευτικό όργανο της Δημοκρατίας της Μολδαβίας. Είναι το μόνο κρατικό νομοθετικό σώμα και είναι μονοθάλαμη δομή που αποτελείται από 101 εκλεγμένους βουλευτές που υπηρετούν τετραετή θητεία. Το κοινοβούλιο εκλέγεται με καθολική ψηφοφορία, με ίση, μυστική και ελεύθερη ψηφοφορία. Ο Πρόεδρος του Κοινοβουλίου της Δημοκρατίας της Μολδαβίας εκλέγεται από το κοινοβούλιο, αν και για να εγκριθεί η υποψηφιότητα του πρέπει να εγκριθεί από 52 βουλευτές το ελάχιστο. Σήμερα πρόεδρος είναι η Ζιναΐντα Γκρετσεάνιι, ο πρόεδρος του Κόμματος Σοσιαλιστών της Δημοκρατίας της Μολδαβίας.

Το Συνταγματικό Δικαστήριο της Δημοκρατίας της Μολδαβίας, εφόσον λάβει σχετικό ερώτημα από την Κεντρική Εκλογική Επιτροπή, συνεδριάσει για να αποφασίσει την εγκυρότητα ή την μη εγκυρότητα της θητείας ενός βουλευτή. Η θητεία συνεδριάζει στην σύγκληση του προέδρου της βουλής εντός 30 μέρες από τις εκλογές. Η θητεία της βουλής παρατάσσεται μέχρι την νόμιμη συνάντηση της νέας σύνθεσης. Κατά την διάρκεια αυτής της περιόδου το σύνταγμα δεν μπορεί να τροποποιηθεί και οι βασικοί νόμοι δεν μπορούν να υιοθετηθούν, τροποποιηθούν ή καταργηθούν.
Μιρόσουαφ Χερμασέφσκι

«[[Πανεπιστήμιο Πολωνικής Πολεμικής Αεροπορίας|Σχολή των Αετιδέων]]» στο [[Ντέμπλιν]], το 2014.
Ο Μιρόσουαφ Χερμασέφσκι (πολωνικά: "Mirosław Hermaszewski") (γενν. στις 15 Σεπτεμβρίου 1941) είναι Πολωνός πρώην κοσμοναύτης, πιλότος μαχητικών αεροσκαφών και συνταξιούχος αξιωματικός της Πολωνικής Πολεμικής Αεροπορίας. Έγινε ο πρώτος, και μέχρι σήμερα παραμένει ο μοναδικός, Πολωνός υπήκοος στο διάστημα, όταν πέταξε με το σοβιετικό διαστημικό σκάφος Soyuz 30 το 1978. Ήταν ο 89ος άνθρωπος που έφτασε στο διάστημα.
Αλακμπάρ Μαμάντοφ

Ο Αλακμπάρ Μαμάντοφ (; ; 9 Μαΐου 1930 – 28 Ιουλίου 2014) ήταν Σοβιετικός και Αζέρος ποδοσφαιριστής γνωστός ως επιθετικός της ομάδας Δυναμό Μόσχας τη δεκαετία του 1950 και αργότερα ως ο πρώτος μάνατζερ της ανεξάρτητης εθνικής ομάδας ποδοσφαίρου του Αζερμπαϊτζάν.

Ο Μαμάντοφ έχει χαρακτηριστεί Master of Sport της ΕΣΣΔ, καθώς διετέλεσε τέσσερις φορές πρωταθλητής στοΠρωτάθλημα ποδοσφαίρου της ΕΣΣΔ και μέλος της εθνικής σοβιετικής ομάδας. Ο Μαμάντοφ έπαιξε και επίσης ηγήθηκε της ομάδας της ιδιαίτερης πατρίδας του Νεφτσί Μπακού για μια περίδο 12 ετών.

Ο Μαμάντοφ ήταν ο μόνος παίκτης που κατάφερε να σημειώσει τέσσερα γκολ εναντίον της Μίλαν μέσα στο γήπεδο Τζουζέπε Μεάτσα.
Βαλεντίνα Κορτέζε

Η Βαλεντίνα Κορτέζε ("Valentina Cortese" ; 1 Ιανουαρίου 1923 - 10 Ιουλίου 2019) ήταν Ιταλίδα ηθοποιός. Ήταν υποψήφια για Όσκαρ Β' Γυναικείου Ρόλου για την ερμηνεία της στην ταινία του Φρανσουά Τριφό "Day for Night" (1973).

*
Αντάμ ντε λα Αλ

Ο Αντάμ ντε λα Αλ (γαλλικά: Adam de la Halle, 1240–1287) γνωστός και ως Αντάμ του Αράς ή Καμπούρης του Αράς ήταν Γάλλος τρουβέρος, ποιητής και μουσικός του 13ου αιώνα. 

Τα λογοτεχνικά και μουσικά έργα του περιλαμβάνουν σανσόν και "παιχνίδια" (τραγουδιστοί διάλογοι), ροντώ και μοτέτα στο ύφος της πρώιμης λειτουργικής πολυφωνίας. Το μουσικό έργο "Παιχνίδι του Ρομπέν και της Μαριόν" (περίπου 1282-83), θεωρείται το πρώτο διασωθέν κοσμικό γαλλικό θεατρικό έργο με μουσική. Ήταν μέλος της "Συντεχνίας των σαλτιμπάγκων και αστών του Αράς,".

Η τέχνη του, στο μεταίχμιο της μονοφωνίας και της πολυφωνίας, τον κατατάσσει ως τον τελευταίο τρουβέρο.
Βόρεια Μιτρόβιτσα

Η Βόρεια Μιτρόβιτσα (σερβικά: Северна Митровица) είναι πόλη και δήμος που βρίσκεται στο Διαμέρισμα της Μιτρόβιτσας της Αυτόνομης Επαρχίας του Κοσσυφοπεδίου και Μετοχίων. Από το 2015, έχει πληθυσμό 29.460 κατοίκους και καλύπτει έκταση 11 τετραγωνικών χιλιομέτρων.

Η Βόρεια Μιτρόβιτσα αποτελεί μέρος του Βόρειου Κοσσυφοπεδίου, μια περιοχή με Σερβική εθνοτική πλειοψηφία που λειτουργεί σε μεγάλο βαθμό αυτόνομα από το υπόλοιπο που έχει κατά κύριο λόγο Αλβανική εθνοτική πλειοψηφία στο Κοσσυφοπέδιο. Ο δήμος ιδρύθηκε το 2013 μετά την κρίση στο Βόρειο Κοσσυφοπέδιο, προηγουμένως ήταν ο οικισμός της πόλης Μιτροβίτσα, που διαιρέθηκε από τον ποταμό Ιμπάρ.

Ο δήμος αποτελεί το διοικητικό κέντρο της Κοινότητας των Σερβικών Δήμων.
Θυμάμαι

Θυμάμαι (πρωτότυπος ιταλικός τίτλος : Raccontami), είναι μια ιταλική τηλεοπτική σειρά που προβλήθηκε από το Rai 1 για δύο σεζόν, από το 2006 έως το 2008, με πρωταγωνιστές τον Μάσιμο Γκίνι  και την Λουνέτα Σαβίνο .

Η σειρά δημιουργήθηκε από τον Ρικάρντο Ντόνα και την  Τιτσιάνα Αριστάρκο και είναι εμπνευσμένη από την ισπανική τηλεοπτική σειρά  "Cuéntame còmo pasó " της TVE, η οποία εξιστορεί τη ζωή μιας ισπανικής μεσοαστικής οικογένειας ,τους  Alcántara, από το 1968 έως το δεύτερο μισό της δεκαετίας του '80.

Το καλοκαίρι του 2014, το 2016 και το 2017, η σειρά προβλήθηκε ξανά από την  Rai Premium.
Κοστρομά

Η Κοστρoμά () είναι μια ιστορική ρωσική πόλη και το διοικητικό κέντρο της Περιφέρειας Κοστρομά. Ακριβώς από δίπλα της ρέει μια Συμβολή ποταμών μεταξύ του Βόλγα και του ποταμού Κοστρομά. Σύμφωνα με την ρωσική απογραφή του 2010, η Κοστρομά είχε 268,742 κατοίκους, αριθμός που σχετικά έχει μείνει στάσιμος σύμφωνα και με προηγούμενες απογραφές.
Κορυφή του Αδάμ

Η Κορυφή του Αδάμ (σιναλέζικα: සමනල කන්ද, Σαμαναλακάντα) είναι ένα κωνικό ιερό βουνό που βρίσκεται στη Νοτιοδυτική Σρι Λάνκα με ύψος 2.243 μέτρων. Είναι γνωστή για το Σρι Πάντα (σιναλεζικά: ශ්‍රී පාද), δηλαδή το «ιερό αποτύπωμα», έναν σχηματισμό βράχου 1,8 μέτρων, που στη βουδιστική παράδοση θεωρείται το αποτύπωμα του Βούδα, στην ινδουιστική παράδοση θεωρείται το αποτύπωμα του Χάνουμαν ή του Σίβα (ταμίλ: சிவனொளிபாதமலை, «Σιβανολιπάταμαλαϊ»), δηλαδή, «βουνό του φωτός του Σίβα», και σε ορισμένες ισλαμικές και χριστιανικές παραδόσεις θεωρείται το αποτύπωμα του Αδάμ, ή του Αγίου Θωμά.
Νγκουβουμάλι

Το Νγκουβουμάλι (Αγγλικά και Σουαχίλι Nguvumali), είναι η ονομασία ενός Αστικού Τμήματος της πόλεως Τάνγκα στην Περιφέρεια Τάνγκα, στην Τανζανία. 

Σύμφωνα με την απογραφή του 2012, στο Αστικό Τμήμα Νγκουβουμάλι κατοικούσαν 15.133 άτομα.

Το Αστικό Τμήμα Νγκουβουμάλι είναι γνωστό, γιατί εκεί ευρίσκονται οι εγκαταστάσεις του "Galanos Agricultural Secondary School".
Μάικλ Γιορκ

Ο Μάικλ Γιορκ ("Michael York" ; γενν. ως Michael Hugh Johnson ; 27 Μαρτίου 1942) είναι Άγγλος ηθοποιός. Δυο φορές υποψήφιος για βραβείο Έμμυ, για την ταινία του ABC "Afterschool Special": "Are You My Mother?" (1986) και την σειρά του AMC "The Lot" (2001), εμφανίστηκε επίσης σε περισσότερες από 70 ταινίες, μεταξύ των οποίων στις "Ρωμαίος και Ιουλιέτα" (1968), "Cabaret" (1972), "Τρεις Σωματοφύλακες" (1973), "Logan's Run" (1976) και στην σειρά ταινιών "Austin Powers" (1997-2002).

* Biography at Yahoo movies
Στροβίλια

Τα Στροβίλια είναι οικισμός της Δερύνειας στην επαρχία Αμμοχώστου της Κύπρου. Μέρος του οικισμού βρίσκεται εντός της Βρετανική Βάσης Δεκέλειας ενώ, μετά την τουρκική εισβολή του 1974, το υπόλοιπο μέρος του οικισμού βρίσκεται εντός της νεκρής ζώνης. Λόγω της κατοχής μεγάλου μέρους της Δερύνειας από τον τουρκικό στρατό, τα Στροβίλια είναι αποκομμένα από το μέρος της Δερύνειας που ελέγχεται από την Κυπριακή Δημοκρατία.

Το 2000 ο τουρκικός στρατός προέλασε καταλαμβάνοντας μέρος των Στροβιλιών που βρισκόταν εντός της νεκρής ζώνης. Το ίδιο έγινε και το 2003. Την ίδια χρονιά ο τουρκικός στρατός επέτρεψε το άνοιγμα μερικών οδοφραγμάτων και τη διέλευση Ελληνοκυπρίων στο κατεχόμενο μέρος της Κύπρου, καθώς και Τουρκοκυπρίων στο ελεύθερο μέρος της Κύπρου. Τα Στροβίλια έγιναν γνωστά λόγω του οδοφράγματος τους, μέσω του οποίου πολλοί Ελληνοκύπριοι μπορούν να κατευθυνθούν πολύ σύντομα στην πόλη της Αμμοχώστου και γενικά στην κατεχόμενη επαρχία Αμμοχώστου.
Παγκόσμιο Πρωτάθλημα Στίβου 2019

Το Παγκόσμιο Πρωτάθλημα Στίβου 2019 () είναι η 17η διοργάνωση του Παγκοσμίου Πρωταθλήματος Στίβου, η οποία διεξήχθη υπό την εποπτεία της Διεθνούς Ένωσης Ομοσπονδιών Κλασικού Αθλητισμού (IAAF). Η διοργάνωση πραγματοποιήθηκε στο Διεθνές Στάδιο Καλίφα στην Ντόχα, στο Κατάρ από τις 27 Σεπτεμβρίου έως τις 6 Οκτωβρίου του 2019.
Μητροπολιτική Πόλη της Μπολόνια

Η Μητροπολιτική Πόλη της Μπολόνια (ιταλικά: Città Metropolitana di Bologna) είναι μητροπολιτική πόλη στην Εμίλια-Ρομάνια. Ο πληθυσμός είναι 1.011.291 άτομα.

Πρωτεύουσα είναι η πόλη της Μπολόνια. Αντικαθιατώντας την επαρχία Μπολόνια, πρωτοδημιουργήθηκε από την μεταρρύθμιση των τοπικών αρχών (νόμος 142/1990) και μετά ιδρύθηκε από το νόμο 
56/2014. Είναι λειτουργική από τη 1η Ιανουαρίου 2015.

Επικεφαλής της Μητροπολιτικής πόλης είναι ο Μητροπολιτικός δήμαρχος ("Sindaco metropolitano") και το μητροπολιτικό συμβούλιο ("Consiglio metropolitano").
Γιόχαν Χάινριχ Πεσταλότσι

Ο Γιόχαν Χάινριχ Πεσταλότσι ("Johann Heinrich Pestalozzi", 12 Ιανουαρίου 1746 – 17 Φεβρουαρίου 1827) ήταν Ελβετός παιδαγωγός και μεταρρυθμιστής της εκπαιδεύσεως, πρότυπο του κινήματος του ρομαντισμού.

Ο Πεσταλότσι ίδρυσε αρκετά εκπαιδευτικά ιδρύματα, τόσο στις γερμανόφωνες, όσο και στις γαλλόφωνες περιοχές της Ελβετίας και συνέγραψε πολλά έργα που εξηγούσαν τις επαναστατικές νέες ιδέες και αρχές του για την εκπαίδευση. Σύνθημά του ήταν «Μάθηση με το κεφάλι, με το χέρι και με την καρδιά». Χάρη στον Πεσταλότσι ο αναλφαβητισμός στην Ελβετία εξαλείφθηκε σχεδόν τελείως μέχρι το 1830.
Μοχαμάντ Αφζάλ Χαν

Ο Μοχαμάντ Αφζάλ Χαν (1811 – 7 Οκτωβρίου 1867, παστού: محمد افضل خان) ήταν Εμίρης του Αφγανιστάν από το 1865 έως το 1867. Όντας μεγαλύτερος γιος του Ντοστ Μοχαμάντ Χαν, ο Αφζάλ Χαν έλαβε την εξουσία από τον αδελφό του Σερ Αλί Χαν τρία χρόνια πριν τον θάνατο του πατέρα του. Μετά τον θάνατο του Αφζάλ την επόμενη χρονιά, ο Μοχαμάντ Αζάμ Χαν ανακηρύχθηκε Εμίρης του Αφγανιστάν. Είχε εθνοτική καταγωγή από τους Παστούν και ανήκε στη φυλή των Μπαρακζάι.

Ο τρίτος γιος του Χαν, ο Αμπντούρ Ραχμάν Χαν, ήταν Εμίρης από το 1880 έως το 1901.
Νικολό Ντα Πόντε

Ο Νικολό Ντα Πόντε (Ιταλικά : "Nicolò Da Ponte", 15 Ιανουαρίου 1491 - 30 Ιουλίου 1585) ήταν 87ος Δόγης της Βενετίας (3 Μαρτίου 1578 - 30 Ιουλίου 1585) σε μια περίοδο με μεγάλες εντάσεις. Γεννήθηκε στην Αγία Άννα της Βενετίας και ήταν γιος του Αντόνιο ντα Πόντε και της Ρεγγίνας Σπαντολίνο που καταγόταν από την Κωνσταντινούπολη. Η πατρική του οικογένεια ζούσε στην Χαλκίδα την περίοδο της Βενετοκρατίας και πέρασε μεγάλες δυσκολίες από την εποχή που οι Οθωμανοί κατέκτησαν την Εύβοια (1470) αλλά ο γάμος του πατέρα του με Ελληνίδα δείχνει ότι διατηρούσαν έντονα τις εμπορικές τους δραστηριότητες στην Ανατολή.
Σταύρος Νικολακάκος

Ο Σταύρος Νικολακάκος γεννήθηκε το 1942 στον Πειραιά και είναι Έλληνας διακεκριμένος βετεράνος ποδοσφαιριστής και προπονητής. Αγωνίστηκε τη δεκαετία του '60 και του '70 σε επίπεδο Α' Εθνικής και Β' Εθνικής κατηγορίας.
Λόφος Φρουρίου

Ο Λόφος Φρουρίου αποτελεί την ιστορική ακρόπολη της πόλεως της Λάρισας, στην Ελλάδα. Αποτέλεσε το φρούριο της πόλεως κατά την διάρκεια της Αρχαιότητας, καθώς και κατά την διάρκεια της βυζαντινής περιόδου, ενώ διαθέτει αριθμό σημαντικών αρχαιολογικών τόπων.

Αποτελώντας το μοναδικό ύψωμα στην ευρύτερη περιοχή, ο Λόφος Φρουρίου κατοικείτο αδιαλείπτως από τα πρώτα χρόνια ανθρώπινης εγκατάστασης στην περιοχή της πόλεως. 

Ως ακρόπολη της πόλης κατά την διάρκεια της Αρχαιότητας, αποτέλεσε την τοποθεσία των σημαντικότερων ναών, καθώς και του Πρώτου Αρχαίου Θεάτρου. Αρχαιολογικές ανασκαφές κατά την διάρκεια των νεότερων χρόνων ανακάλυψαν πρώιμη χριστιανική βασιλική αφιερωμένη στον Άγιο Αχίλλειο, ένα λουτρό της πρωτοβυζαντινής περιόδου, κατάλοιπα των τειχών της πρωτοβυζαντινής περιόδου, τα οποία ανεγέρθηκαν κατά την διάρκεια της περιόδου βασιλείας του Ιουστινιανού Α΄ (βασίλευσε μεταξύ 527-565), καθώς και μία εκκλησία της μεσοβυζαντινής περιόδου.

Κατά την διάρκεια της οθωμανικής περιόδου κυριαρχίας, η περιοχή ήταν γνωστή ως «τρανός μαχαλάς», ενώ αποτελούσε την μοναδική ελληνική και χριστιανική συνοικία της πόλης, καθώς η υπόλοιπη κατοικούνταν από Τούρκους. Οι Οθωμανοί κατασκεύασαν μία σκεπαστή αγορά, το Μπεζεστένι, στο μέσον του λόφου, περιμετρικά του οποίου αναπτύχθηκαν η αγορά και το παζάρι της πόλης. Κατά την διάρκεια του 19ου αιώνα, το Μπεζεστένι μετατράπηκε σε οχυρό, από το οποίο η περιοχή έλαβε την σημερινή ονομασία της.
Σεμπαστιάνο Βενιέρ

Ο Σεμπαστιάνο Βενιέρ (Ιταλικά : "Sebastiano Venier", 1496 - 3 Μαρτίου 1578) ήταν ο 86ος Δόγης της Βενετίας (11 Ιουνίου 1577 - 3 Μαρτίου 1578) και έμεινε πασίγνωστος για τον σπουδαίο του ρόλο σαν αρχηγός των ναυτικών δυνάμεων της Βενετίας στην Ναυμαχία της Ναυπάκτου (1571). Καταγόταν από την επιφανή Βενετσιάνικη Οικογένεια Βενιέρ που διετέλεσαν για αιώνες Άρχοντες στα Κύθηρα και αργότερα στην Πάρο. Ο Σεμπαστιάνο Βενιέρ ήταν γιος του Μοϊζέ Βενιέρ και της Έλενας Ντόνα, εγγονός του Τζουάν Φραντσέσκο Βενιέρ Άρχοντα συγκυβερνήτη των Κυθήρων, δισέγγονος του Μοϊζέ Βενιέρ (1412 - 1476) και ανιψιός του Νικολό Βενιέρ, Άρχοντα της Πάρου και της Τσετσίλια Βενιέρ, Αρχόντισσας της Πάρου. 
Ο Σεμπαστιάνο Βενιέρ εργάστηκε στην νεότητα του σαν δικηγόρος, τα μεγάλα του προσόντα τον οδήγησαν σε ψηλές διοικητικές θέσεις στην Δημοκρατία της Βενετίας, διορίστηκε Πραίτορας στην Βασιλική του Αγίου Μάρκου (1570) και τον Δεκέμβριο του ίδιου στόλου ναύαρχος του Βενετσιάνικου στόλου στον νέο μεγάλο πόλεμο που ξέσπασε με την Οθωμανική Αυτοκρατορία.
Μαριλύ Μήλια

Η Μαριλύ Μήλια (Πάτρα, 2 Ιανουαρίου 1986) είναι Ελληνίδα ηθοποιός. Έγινε περισσότερο γνωστή στο τηλεοπτικό κοινό από το ρόλο της στη δραματική σειρά του Mega Channel με τον τίτλο Μαζί σου, την περίοδο 2006 - 2007.
Αγία Μαρίνα

Η Αγία Μαρίνα, (γνωστή και ως Αγία Μαργαρίτα της Αντιόχειας στην Καθολική Εκκλησία) ήταν Μικρασιάτισσα Χριστιανή αγία και μάρτυρας, που έζησε στα τέλη του 3ου αιώνα μ.Χ. στην Αντιόχεια Πισιδίας της Μικράς Ασίας.

Συχνά συγχέεται με την Αγία Πελαγία (καθώς «Μαρίνα» είναι το λατινικό αντίστοιχο του ελληνικού ονόματος «Πελαγία»), η οποία ήταν γνωστή ως Μαργαρίτα. Όμως στην πραγματικότητα η Αγία Μαρίνα δεν ταυτίζεται με την Αγία Πελαγία καθώς η πρώτη προερχόταν από την Αντιόχεια της Πισιδίας και η δεύτερη από την Αντιόχεια της Συρίας.
Κοχίμα

Το Κοχίμα είναι η λοφώδης πρωτεύουσα της βορειοανατολικής Ινδικής πολιτείας Ναγκαλάντ. Με πληθυσμό 99.039 κατοίκων, είναι η δεύτερη μεγαλύτερη πόλη της πολιτείας. Αρχικά γνωστή ως Κεουχίρα, ιδρύθηκε το 1878 όταν η Βρετανική Αυτοκρατορία εγκατέστησε την έδρα της στους τότε λόφους Νάγκα. Έγινε επίσημα η πρωτεύουσα μετά την δημιουργία της πολιτείας Ναγκαλάντ το 1963.

Στη Κοχίμα κατοικεί η φυλή Ανγκάμι Νάγκα. Βρίσκεται στους πρόποδες της οροσειράς Τζαπφού και έχει μέσο υψόμετρο 1.261 μέτρων.
Η Απελευθέρωση του Αγίου Πέτρου από τη φυλακή

Η Απελευθέρωση του Αγίου Πέτρου από τη φυλακή είναι τοιχογραφία του Φιλιππίνο Λίππι που διακοσμεί την Καπέλα Μπρακάντσι στην εκκλησία της Σάντα Μαρία ντελ Κάρμινε, στην Φλωρεντία. Το έργο μεγέθους 230 επί 88 εκατοστών χρονολογείται μεταξύ 1482-1485.
Πασκουάλε Τσικόνια

Ο Πασκουάλε Τσικόνια (Ιταλικά : "Pasquale Cicogna", 27 Μαΐου 1509 - 2 Απριλίου 1595) ήταν ο 88ος Δόγης της Βενετίας (18 Αυγούστου 1585 - 2 Απριλίου 1595). Υποστήριξε τα δικαιώματα του Ερρίκου της Ναβάρρας στον θρόνο της Γαλλίας, έπεισε τον πάπα Σίξτο Ε΄ να υποστηρίξει τα δικαιώματα του Ερρίκου Δ΄ και σε αντάλλαγμα να ασπαστεί ο ίδιος την Καθολική Εκκλησία.
Την εποχή του έσπασε την παράδοση να σκορπίζονται αργυρά νομίσματα αντί για χρυσά Δουκάτα στην τελετή στέψης. Μετά την ανάληψη της εξουσίας η δημοτικότητα του αυξήθηκε σημαντικά επειδή στάθηκε ικανός να αντιμετωπίσει όλα τα προβλήματα με μεγάλη επιτυχία.
Annales Barenses

Τα Annales Barenses είναι ανώνυμο σύνολο χρονικών συγγραμμένων στην πόλη του Μπάρι, κατά την διάρκεια του ύστερου 11ου αιώνα. Κατά την περίοδο της συγγραφής τους, το Μπάρι αποτελούσε το προπύργιο της Βυζαντινής Αυτοκρατορίας στη Νότια Ιταλία.

Τα "Annales Barenses" σχετίζονται στενά με το χρονικό του Λούπου Πρωτοσπαθάριου και το "Anonymi Barensis Chronicon". Τα "Annales Barenses" καλύπτουν χρονική περίοδο εκτεινόμενη από τον θάνατο του Πάπα Γρηγορίου του Μέγα, το 605, έως την εκλογή του Πέτρου Γ΄, Αρχιεπισκόπου της Ατσερέντζα, το 1102. Θεωρούνται ιδιαίτερα χρήσιμα ως πηγή σχετικά με την σύντομη χρονική περίοδο μεταξύ 1041-43.
Θεόδωρος Π. Μαριόλης

Ο Θεόδωρος Π. Μαριόλης (Πειραιάς, 6 Σεπτεμβρίου 1968) είναι Έλληνας Οικονομολόγος, καθηγητής Πολιτικής Οικονομίας στο Τμήμα Δημόσιας Διοίκησης του Παντείου Πανεπιστημίου Κοινωνικών και Πολιτικών Επιστημών, καθώς και πρόεδρος του Ινστιτούτου Κοινωνικών Ερευνών 'Δημήτρης Μπάτσης'.

Ο Θεόδωρος Π. Μαριόλης είναι γνωστός για τις θέσεις του υπέρ της αποχώρησης της Ελλάδας από την Οικονομική και Νομισματική Ένωση (Ο.Ν.Ε.) ως αναγκαίου όρου για την έξοδο της ελληνικής οικονομίας από την οικονομική κρίση. Αντίστοιχες θέσεις είχε υποστηρίξει και στα τέλη της δεκαετίας του '90 και στις αρχές του 2000, όταν επίκειτο η ένταξη της χώρας στην Ο.Ν.Ε..

Το ερευνητικό του έργο εκτείνεται σε διάφορα πεδία της Πολιτικής Οικονομίας, όπως η Θεωρία Διεθνούς Εμπορίου, η Θεωρία Κυκλικών Διακυμάνσεων, η Μαρξιστική Πολιτική Οικονομία, η Κεϋνσιανή Οικονομική και η Ιστορία Οικονομικής Σκέψης, έχοντας ως βάση τη Σραφφαϊανή (ή Νεο-Ρικαρδιανή) ανάλυση.
Διαγωνισμός Τραγουδιού Eurovision 2020

Ο Διαγωνισμός Τραγουδιού Eurovision 2020 ήταν προγραμματισμένος να είναι ο 65ος Διαγωνισμός Τραγουδιού Eurovision. Ο διαγωνισμός θα είχε διεξαχθεί στο Ρότερνταμ της Ολλανδίας, μετά τη νίκη της χώρας το στο Τελ Αβίβ του Ισραήλ, με τον Ντάνκαν Λόρενς και το τραγούδι "Arcade". Αυτή θα ήταν η πέμπτη φορά που ο διαγωνισμός θα είχε διεξαχθεί στην Ολλανδία, με την τελευταία φορά να είναι το . Ο διαγωνισμός θα είχε λάβει χώρα στο Rotterdam Ahoy. Ο διαγωνισμός ακυρώθηκε στις 18 Μαρτίου 2020 λόγω της πανδημίας κορονoϊού, όντας έτσι την πρώτη φορά που ο διαγωνισμός ακυρώθηκε. Το Ρότερνταμ φιλοξένησε τον , με τους ίδιους καλλιτέχνες χωρίς ωστόσο τα τραγούδια που επιλέχθηκαν για το 2020 να μπορούν να συμμετέχουν και σε αυτόν. 

Ήταν προγραμματισμένος να αποτελείται από δύο ημιτελικούς στις 12 και 14 Μαΐου 2020 και τον τελικό στις 16 Μαΐου 2020. Σαράντα μία χώρες θα συμμετείχαν στον διαγωνισμό. Η και η θα επέστρεφαν μετά την αποχώρησή τους, το , ενώ η και το είχαν επιβεβαιώσει την αποχώρησή τους. Όλοι οι σαράντα ένας καλλιτέχνες και τα σαράντα ένα τραγούδια είχαν επιβεβαιωθεί από τους αντίστοιχους ραδιοτηλεοπτικούς φορείς μέχρι και τις αρχές Μαρτίου 2020.

Μετά την ακύρωσή του, η Ευρωπαϊκή Ραδιοτηλεοπτική Ένωση (EBU), άρχισε συζητήσεις για πιθανές μεταφορές στοιχείων, όπως η διοργανώτρια πόλη και οι συμμετέχοντες στον διαγωνισμό του 2021. Στη θέση του διαγωνισμού, η EBU μαζί με τα ολλανδικά μέλη της, NPO, NOS και AVROTROS διοργάνωσαν ένα σόου αντικατάστασης, , για την ανάδεικη των συμμετοχών, στις 16 Μαΐου 2020, ημέρα του τελικού.
Καλούγκα

Η Καλούγκα () είναι ρωσική πόλη και το διοικητικό κέντρο της Περιφέρειας Καλούγκα, ευρισκόμενη στον ποταμό Οκά και 150 χιλιόμετρα νοτιοδυτικά της Μόσχας. Σύμφωνα με την ρωσική απογραφή του 2010, η Καλούγκα είχε 324.698 κατοίκους ενώ με εκτιμήσεις του 2017 έφτανε τους 341.892.
Ναι, Βιρτζίνια, υπάρχει Άγιος Βασίλης

μικρογραφία| Το αυθεντικό άρθρο στην εφημερίδα "The Sun"
Η απάντηση «Ναι, Βιρτζίνια, υπάρχει Άγιος Βασίλης» (πρωτότυπη φράση: Yes, Virginia, there is a Santa Claus)" είναι μία φράση που εμπεριέχεται σε ένα άρθρο με τίτλο «Υπάρχει Άγιος Βασίλης;» (πρωτότυπος τίτλος: Is There a Santa Claus?"), και το οποίο δημοσιεύτηκε στην εφημερίδα "The Sun" της Νέας Υόρκης στις 21 Σεπτεμβρίου 1897. Από τότε, αποτέλεσε σημαντικό μέρος της χριστουγεννιάτικης παράδοσης των Ηνωμένων Πολιτειών και μέχρι το 1950, οπότε κι έκλεισε η εφημερίδα, ανατυπωνόταν κάθε χρόνο κάνοντάς το το πιο ανατυπωμένο άρθρο εφημερίδας στην αγγλική γλώσσα.
BigBlueButton

Το BigBlueButton είναι πρόγραμμα ανοιχτού κώδικα για διαδικτυακή διάσκεψη. Είναι βασισμένο στο GNU/Linux λειτουργικό σύστημα και τρέχει σε Ubuntu 16.04.

Εκτός από τις διάφορες υπηρεσίες διαδικτυακής διάσκεψης, ενσωματώνει πολλά από τα σημαντικότερα συστήματα μάθησης και διαχείρισης περιεχομένου. Τελευταία έκδοση του BigBlueButton είναι η έκδοση 1.1.
Μαρκαντόνιο Μέμμο

Ο Μαρκαντόνιο Μέμμο (Ιταλικά : "Marcantonio Memmo", Βενετία, 11 Νοεμβρίου 1536 - Βενετία, 31 Οκτωβρίου 1615) ήταν Δόγης της Βενετίας (24 Ιουλίου 1612 - 31 Οκτωβρίου 1615). Ο Μαρκαντόνιο Μέμμο ήταν γιος του Τζιοβάννι Μέμμο και της Μπιάνκας Σανούδου, ανήκε σε μια οικογένεια με μέσο πλούτου, ασχολήθηκε με το εμπόριο και διαχειρίστηκε με επιμέλεια τις οικογενειακές υποθέσεις.
Ανέβηκε σταδιακά σε ολόκληρη την Πορεία των Αξιωμάτων, έγινε Προβλεπτής, Ποντεστά και Πραίτορας στην Βασιλική του Αγίου Μάρκου αλλά έχασε την εκλογή του Δόγη από τον Λεονάρντο Ντονά (1606) επειδή δεν ανήκε στις παλιές Βενετσιάνικες οικογένειες και δεν είχε την κατάλληλη υποστήριξη στο εκλογικό σώμα.
Εθνική Βιβλιοθήκη της Ολλανδίας

μικρογραφία|Το κτίριο της βιβλιοθήκης
Η Εθνική Βιβλιοθήκη της Ολλανδίας (ολλανδικά: Koninklijke Bibliotheek ή KB, "Βασιλική Βιβλιοθήκη") εδρεύει στη Χάγη και ιδρύθηκε το 1798. Η αποστολή της Εθνικής Βιβλιοθήκης της Ολλανδίας, όπως παρουσιάζεται στην ιστοσελίδα της, είναι να παρέχει "πρόσβαση στην γνώση και τον πολιτισμό του παρελθόντος και του παρόντος, παρέχοντας υπηρεσίες υψηλής ποιότητας για την έρευνα, μελέτη και πολιτιστική εμπειρία".

Η πρωτοβουλία για να βρεθεί μια εθνική βιβλιοθήκη προτάθηκε από τον εκπρόσωπο Άλμπερτ φαν Φέρμπικ στις 17 Αυγούστου 1798. Η συλλογή θα βασίζεται στη κατασχεθέντα συλλογή βιβλίων του Γουλιέλμου Ε΄. Η βιβλιοθήκη ιδρύθηκε επίσημα ως "Nationale Bibliotheek" στις 8 Νοεμβρίου του ίδιου έτους, μετά από πρόταση επιτροπής εκπροσώπων για τη δημιουργία μιας εθνικής βιβλιοθήκης την ίδια μέρα. Η Εθνική Βιβλιοθήκη αρχικά άνοιξε μόνο για τα μέλη του Αντιπροσωπευτικού Σώματος.

Ο βασιλιάς Λουδοβίκος Βοναπάρτης έδωσε στη εθνική βιβλιοθήκη το όνομα Βασιλική Βιβλιοθήκη το 1806. Ο ναπολέων Βοναπάρτης μετέφερε τη Βασιλική Βιβλιοθήκη της Χάγης, ως ιδιοκτησία, ενώ επίσης επέτρεψε στην Αυτοκρατορική Βιβλιοθήκη στο Παρίσι να παραλάβει δημοσιεύσεις από την Βασιλική Βιβλιοθήκη. Είναι γνωστή και ως Εθνική Βιβλιοθήκη της Ολλανδίας από το 1982, όταν άνοιξε νέο κτίριο. Το ίδρυμα απέκτησε την ανεξαρτησία του από το κράτος το 1996, αν και χρηματοδοτείται από το Υπουργείο Παιδείας, Πολιτισμού και Επιστήμης.

Το 2004, η Εθνική Βιβλιοθήκη της Ολλανδίας περιείχε 3.300.000 στοιχεία, ισοδυναμώντας με 67 χιλιόμετρα ραφιών. Τα περισσότερα στοιχεία (2.500.000 βιβλία ή 48 χλμ.) της συλλογής είναι βιβλία. Υπάρχουν επίσης κομμάτια "γκρίζας βιβλιογραφίας", όπου ο συγγραφέας, εκδότης, ή η ημερομηνία μπορεί να μην είναι εμφανής, αλλά το έγγραφο έχει πολιτιστική ή πνευματική σημασία. Η συλλογή περιλαμβάνει σχεδόν ολόκληρη τη λογοτεχνία της Ολλανδίας, από τα μεσαιωνικά χειρόγραφα μέχρι τις σύγχρονες επιστημονικές δημοσιεύσεις. Για να προστεθεί μια δημοσίευση, πρέπει να είναι εγγεγραμμένος Ολλανδός εκδότης. Η συλλογή είναι προσβάσιμη για τα μέλη. Κάθε πρόσωπο ηλικίας 16 ετών και άνω μπορεί να γίνει μέλος. Τα περάσματα μιας μέρας είναι επίσης διαθέσιμα. Οι αιτήσεις για το υλικό θα διαρκέσουν περίπου 30 λεπτά. Η βιβλιοθήκη φιλοξενεί πολλές ιστοσελίδες με ελεύθερη πρόσβαση, συμπεριλαμβανομένης της "Μνήμης της Ολλανδίας" ("Geheugen van Nederland").
Ιππόλυτος Νιέβο

Ο Ιππόλυτος Νιέβο ( Πάντοβα, 30 Νοεμβρίου 1831 - Τυρρηνική θάλασσα, 4 Μαρτίου 1861) ήταν συγγραφέας και Ιταλός πατριώτης του '800.
Μπεφάνα

μικρογραφία|H εικόνα της Μπεφάνας.
Η Μπεφάνα, λεξιλογική απόδοση των Θεοφανείων (από την ελληνική λέξη ἐπιφάνεια, "epifáneia") μέσω των λέξεων "bifanìa" και "befanìa", είναι μια παραδοσιακή φιγούρα που συνδέεται με τις γιορτές των Χριστουγέννων, χαρακτηριστική σε ορισμένες ιταλικές περιφέρειες που έπειτα εξαπλώθηκε σε όλη την ιταλική χερσόνησο, αλλά είναι λιγότερο γνωστή στον υπόλοιπο κόσμο. Σύμφωνα με την παράδοση, πρόκειται για μια πολύ ηλικιωμένη γυναίκα που πετάει πάνω σε μια φθαρμένη σκούπα, για να επισκεφτεί τα παιδιά τη νύχτα μεταξύ της 5ης και 6ης Ιανουαρίου (η νύχτα των Θεοφανείων) και να γεμίσει τις κάλτσες που άφησαν αυτά, που είναι ειδικά κρεμασμένες πάνω στο τζάκι ή κοντά σε ένα παράθυρο. Σε γενικές γραμμές, τα παιδιά που κατά τη διάρκεια του έτους ήταν φρόνιμα θα λάβουν γλυκά, καραμέλες, αποξηραμένα φρούτα ή μικρά παιχνιδάκια. Αντίθετα, όσα έχουν συμπεριφερθεί άσχημα θα βρουν τις κάλτσες γεμάτες με κάρβουνο ή σκόρδο.
Τζοβάννι Μπέμπο

Ο Τζοβάννι Μπέμπο (Ιταλικά "Giovanni Bembo". Βενετία, 21 Αυγούστου 1543 - Βενετία 16 Μαρτίου 1618) ήταν ο 92ος Δόγης της Βενετίας (2 Δεκεμβρίου 1615 - 16 Μαρτίου 1618). Τα σημαντικότερα γεγονότα της βασιλείας του ήταν ο "Πόλεμος των Ουσκότσι" (1617) και η "Συνωμοσία των Μπεντμάρ" (1618) στην οποία ο Ισπανός πρέσβης στην Δημοκρατία της Βενετίας Αλφόνσος ντε λα Κουέβα, 1ος Μαρκήσιος του Μπεντμάρ προσπάθησε ανεπιτυχώς να διαλύσει την ειρήνη στην Δημοκρατία.
Ρετζέπ Γκιουρκάν

Ο Ρετζέπ Γκιουρκάν (γεννήθηκε στις 1 Αυγούστου 1964 στην Ύψαλα, Επαρχία Αδριανούπολης), είναι Τούρκος πολιτικός του ΡΛΚ. Ήταν προηγουμένως μέλος του Κοινοβουλίου και από τις 30 Μαρτίου 2014 είναι δήμαρχος της Αδριανούπολης.
Τρίτη Γαλλική Δημοκρατία

Η Τρίτη Γαλλική Δημοκρατία ήταν το σύστημα κυβέρνησης της Γαλλίας από το 1870, με την κατάρρευση της Δεύτερης Γαλλικής Αυτοκρατορίας κατά τη διάρκεια του Γαλλο-Πρωσικού πολέμου, μέχρι το 1940 με την ήττα της Γαλλίας από τη Γερμανία στον Β 'Παγκόσμιο Πόλεμο. Ήταν το πρώτο γαλλικό καθεστώς που σταθεροποιήθηκε από το 1789, καθώς μετά τη Γαλλική Επανάσταση η Γαλλία βίωσε μέσα σε 80 χρόνια επτά πολιτικά καθεστώτα: τρεις συνταγματικές μοναρχίες, δύο εφήμερες δημοκρατίες (για δώδεκα και τέσσερα χρόνια) και δύο αυτοκρατορίες.

Στις πρώτες μέρες της Τρίτης Δημοκρατίας κυριάρχησαν οι πολιτικές αναταραχές που προκλήθηκαν από τον γαλλο-πρωσικό πόλεμο του 1870-71, τον οποίο η Δημοκρατία συνέχισε και μετά την πτώση του αυτοκράτορα Ναπολέοντα Γ΄ το 1870. Επίσης, έπρεπε να αντιμετωπίσει τις σκληρές αποζημιώσεις που επέβαλαν οι Πρώσοι μετά τον πόλεμο, την απώλεια της Αλσατίας και της Λωρραίνης, την κοινωνική αναταραχή και την Κομμούνα του Παρισιού.

Πλήθη έξω από το [[Παλαί Μπουρμπόν]] το πρωί της 4ης Σεπτεμβρίου 1870 
Οι γαλλικοί συνταγματικοί νόμοι του 1875 καθόρισαν τη σύνθεση της Τρίτης Δημοκρατίας. Η νομοθετική εξουσία ανατέθηκε σε δύο σώματα: μια Βουλή Αντιπροσώπων, που εκλεγόταν με καθολική ψηφοφορία, και μια Γερουσία, που εκλεγόταν από περιορισμένο αριθμό εκλογέων. Βουλευτές και γερουσιαστές εξέλεγαν από κοινού τον Πρόεδρο της Δημοκρατίας. 

Συζητήσεις για την αποκατάσταση της μοναρχίας κυριαρχούσαν στη θητεία των δύο πρώτων προέδρων της Δημοκρατίας Αντόλφ Τιέρ και Πατρίς ντε Μακ Μαόν, αλλά η σύγχυση ως προς τη φύση αυτής της μοναρχίας και σχετικά με το πρόσωπο που θα έπρεπε να ανεβεί στο θρόνο, η αυξανόμενη υποστήριξη της δημοκρατικής κυβέρνησης από το γαλλικό πληθυσμό και μια σειρά δημοκρατικών προέδρων κατά τη δεκαετία του 1880 απέτρεψαν όλα τα σχέδια για μια μοναρχική αποκατάσταση. Έτσι, η Τρίτη Δημοκρατία, η οποία αρχικά προοριζόταν ως προσωρινή κυβέρνηση, αντ 'αυτού έγινε μόνιμη κυβέρνηση και παρέμεινε για εβδομήντα χρόνια, γεγονός που την καθιστά το μακροβιότερο σύστημα διακυβέρνησης στη Γαλλία μετά την κατάρρευση του Παλαιού Καθεστώτος το 1789.

Η Τρίτη Δημοκρατία είναι επίσης μια περίοδος που χαρακτηρίζεται από μια σειρά κοινωνικών μεταρρυθμίσεων που η κοινωνία επιθυμούσε διακαώς. Στο εξωτερικό δημιουργήθηκαν πολλές νέες γαλλικές αποικίες, μεταξύ των οποίων η Γαλλική Ινδοκίνα, η Γαλλική Μαδαγασκάρη, η Γαλλική Πολυνησία και μεγάλες περιοχές της Δυτικής Αφρικής, όλες αποκτήθηκαν κατά τις δύο τελευταίες δεκαετίες του 19ου αιώνα. 

H πολιτική ζωή ήταν έντονα πολωμένη. Στα αριστερά βρίσκονταν η μεταρρυθμιστική Γαλλία, κληρονόμος της Γαλλικής Επανάστασης. Στα δεξιά υπήρχε η συντηρητική Γαλλία, με ρίζες στην αγροτιά, τη Ρωμαιοκαθολική Εκκλησία και το στρατό. Στα πρώτα χρόνια του 20ού αιώνα κυριάρχησε η Δημοκρατική Συμμαχία, το κύριο κεντροδεξιό κόμμα. Η περίοδος από την έναρξη του Α΄ Παγκοσμίου Πολέμου έως τα τέλη της δεκαετίας του 1930 χαρακτηρίστηκε από έντονα πολωμένη πολιτική ατμόσφαιρα μεταξύ της Δημοκρατικής Συμμαχίας και των Ριζοσπαστών-Σοσιαλιστών. Η κυβέρνηση έπεσε, θέτοντας ουσιαστικά τέλος στην Τρίτη Δημοκρατία, στις αρχές του Β 'Παγκοσμίου Πολέμου όταν οι Γερμανοί κατέλαβαν τη Γαλλία.
Κώστας Βαφειάδης

Ο Κώστας Βαφειάδης γεννήθηκε το 1954 στον Πειραιά και είναι Έλληνας βετεράνος ποδοσφαιριστής που αγωνιζόταν στην επίθεση. Αγωνίστηκε κυρίως στα πρωταθλήματα της Β' Εθνικής και Γ' Εθνικής κατηγορίας. Αγωνίστηκε από τις αρχές της δεκαετίας του '70 μέχρι και τις αρχές τις δεκαετίας του '90. Διακρίθηκε αγωνιζόμενος σε σωματεία του Πειραιά και κυριότερα με τη φανέλα της Προοδευτικής.

Ξεκίνησε το ποδόσφαιρο από τα τμήματα υποδομών της Προοδευτικής και το 1971 στα τέλη της σεζόν 1970-71, προωθήθηκε στην ανδρική ομάδα. Με τη φανέλα της Προοδευτικής αγωνίστηκε αρχικά στην Α' Εθνική και κατόπιν στην Β' Εθνική μέχρι και το 1977. Το 1977 μεταγράφηκε στον Βύζαντα Μεγάρων με τη φανέλα του οποίου αγωνίστηκε μέχρι και το 1983, κατακτώντας 1 πρωτάθλημα Πειραιά (1977-78) και 1 πρωτάθλημα Γ' Εθνικής (1978-79). Το 1983 μεταγράφηκε στον Αίαντα Σαλαμίνας όπου αγωνίστηκε 3 χρονιές, κατακτώντας 1 πρωτάθλημα Δ' Εθνικής (1983-84). Το 1986 μεταπήδησε στον Άρη Πετρούπολης, όπου αγωνίστηκε για 2 χρονιές κατακτώντας 1 πρωτάθλημα Αθηνών (1986-87). Κατόπιν αγωνίστηκε από 2 χρονιές στους Κρόνο Αθηνών (1988-1990) και Κεραυνό Πετρούπολης (1990-1992), όποτε και το 1992 έκλεισε την ποδοσφαιρική του σταδιοδρομία.

Δραστηριοποιείται ως βετεράνος ποδοσφαιριστής. Αποτελεί πρόεδρος του Συλλόγου Βετεράνων Ποδοσφαιριστών Προοδευτικής από τον Οκτώβριο του 2018 και από παλαιότερα μετέχει στις δραστηριότητες του. Επίσης δραστηριοποιείται με τους βετεράνους του Άρη Πετρούπολης και του Βύζαντα Μεγάρων.
La campanella

To "La campanella" (στα ιταλικά "το καμπανάκι") είναι τίτλος που δόθηκε στο έκτο κομμάτι (σπουδή) του Φραντς Λιστ, που συμπεριλαμβάνεται στο "Grandes études de Paganini", S. 141, το οποίο γράφτηκε το 1851. Είναι γραμμένο σε Σολ δίεση ελάσσονα με ρυθμό 6/8. Το κομμάτι πρόκειται για μία αναθεώρηση ενός κομματιού του Λιστ του 1838. Η μελωδία του κομματιού βασίζεται στο έργο του Νικολό Παγκανίνι, Κονσέρτο για βιολί Νο. 2. σε Σι ελάσσονα. Το κομμάτι είναι αρκετά γρήγορο ενώ σχεδόν σε όλο το κομμάτι περισσότερο ταχύτητα χρειάζεται στο δεξί χέρι το οποίο σε κάποιες περιπτώσεις πηδά έως και 2 οκτάβες σε δέκατα έκτα. Σε γενικές γραμμές η σπουδή αυτή προϋποθέτει υψηλή τεχνική για να παιχτεί.
Φραντσέσκο Κονταρίνι

Ο Φραντσέσκο Κονταρίνι (Ιταλικά : "Francesco Contarini", Βενετία, 28 Νοεμβρίου 1556 - Βενετία, 6 Δεκεμβρίου 1624) ήταν ο 95ος Δόγης της Βενετίας (8 Σεπτεμβρίου 1623 - 6 Δεκεμβρίου 1624).
Νικολό Ντονά

Ο Νικολό Ντονά ή Νικολό Ντονάτο (Ιταλικά : "Nicolo Dona", 28 Ιανουαρίου 1539 – 8 Μαΐου 1618) ήταν ο 93ος Δόγης της Βενετίας (5 Απριλίου 1618 - 8 Μαΐου 1618). 

Ο Νικολό Ντονά ήταν γιος του Τζιοβάννι Ντονά και της Ισαβέλλας Μοροζίνι, σπούδασε στην Πάντοβα και στην συνέχεια ασχολήθηκε με το εμπόριο, κέρδισε μεγάλη περιουσία αλλά είχε την φήμη ότι ήταν φιλάργυρος. Δεν παντρεύτηκε ποτέ και τον κληρονόμησαν ο αδελφός του Φραντσέσκο και ο ανιψιός του Πιέτρο. Ο Νικολό Ντονά ήταν απρόθυμος να σπαταλήσει την τεράστια περιουσία του για να αποκτήσει αξιώματα στην Δημοκρατία της Βενετίας λόγω της φιλαργυρίας του. Ο Ισπανός απεσταλμένος στην Βενετία Αλφόνσο ντε Λα Κουέβα, 1ος Μαρκήσιος του Μπεντμάρ προσπάθησε να αποσταθεροποιήσει την Βενετία με εμφύλιους πολέμους προκειμένου η πατρίδα του να καταλάβει εύκολα την πόλη. Στο μέσο της κρίσης ο προκάτοχος του πέθανε (16 Μαρτίου 1618).
Μωρίς Τορέζ

Ο Μωρίς Τορέζ (· Νουαγιέλ-Γκοντώ, στο νομό Πα-ντε-Καλαί, 28 Απριλίου 1900 – Βάρνα, 11 Ιουλίου 1964) ήταν Γάλλος πολιτικός, αρχηγός του Κ.Κ.Γ. και έμπιστος του Ιωσήφ Στάλιν, θέση στην οποία παρέμεινε έως το θάνατό του. Επίσης, ήταν αντιπρόεδρος της Γαλλικής κυβέρνησης από το 1946 έως το 1947. Κατά τη διάρκεια της θητείας του οι Γάλλοι κομμουνιστές τάχθηκαν υπέρ της ανανέωσης της αποικιακής πολιτικής της χώρας στην Ινδοκίνα.

Απεβίωσε στη Μαύρη Θάλασσα, ενώ κατευθυνόταν εν πλω, μαζί με τη σύζυγό του Jeannette Vermeersch, προς την Οδησσό, προκειμένου να περάσουν στην ΕΣΣΔ τις θερινές διακοπές τους, όπως συνήθιζαν κάθε χρόνο.
Νικολό Κονταρίνι

Ο Νικολό Κονταρίνι (Ιταλικά : "Nicolo Contarini", Βενετία, 26 Σεπτεμβρίου 1553 - 2 Απριλίου 1631) ήταν ο 97ος Δόγης της Βενετίας (18 Ιανουαρίου 1630 - 2 Απριλίου 1631). Ο Νικολό Κονταρίνι ήταν Δόγης της Βενετίας σχεδόν ολόκληρη την περίοδο που μεγάλη επιδημία πανώλης σάρωσε την Δημοκρατία της Βενετίας θανατώνοντας το ένα τρίτο του πληθυσμού.
2GIS

2GIS ή DoubleGIS (στα ρωσικά 2ГИС ή ДубльГИС) είναι μία ρωσική Επιχείρηση ειδικεύεται στα GIS ("Σύστημα Γεωγραφικών Πληροφοριών").

Η εταιρία εδρεύει στο Νοβοσιμπίρσκ.

Το 2GIS είναι μία από τις μεγαλύτερες εταιρείες στο Διαδίκτυο στη Ρωσία.

Είναι παρούσα στη Ρωσία, την Ουκρανία, το Καζακστάν, την Ιταλία και τα Ηνωμένα Αραβικά Εμιράτα.
Κωνσταντίνος Δραγώνας

Ο Κωνσταντίνος Δραγώνας (1780–1858) ήταν Έλληνας ιατρός και μέλος της Φιλικής Εταιρείας.
Τσινγκίζ Αμπντουλάεφ

Ο Τσινγκίζ Αμπντουλάεφ (, 7 Απριλίου 1959, Μπακού) είναι Αζέρος συγγραφέας, γραμματέας της Ένωσης Συγγραφέων του Αζερμπαϊτζάν. Είναι γνωστός κυρίως για τα μυθιστορήματά του, τα οποία έγιναν εξαιρετικά δημοφιλή σε ολόκληρη την πρώην Σοβιετική Ένωση.

Έγραψε το πρώτο του μυθιστόρημα το 1985, αλλά δεν δημοσιεύτηκε λόγω των μυστικών που αποκάλυψε. Από το 1988 η σοβιετική λογοκρισία χαλάρωσε και το βιβλίο του δημοσιεύτηκε.

Ο Αμπντουλάεφ αρνείται να κερδίσει χρήματα από ομιλίες ή διαλέξεις στο Αζερμπαϊτζάν, προτιμώντας αντίθετα να δωρίζει χρήματα που θα μπορούσε να κερδίσει σε πρόσφυγες που δεν μπορούν να πάνε σπίτι λόγω του πολέμου στο Ναγκόρνο-Καραμπάχ. Το 2012 είχε αγωνιστεί για να σταματήσει η βία των ανδρών κατά των γυναικών.
Γεώργιος Τόμπρας

Ο Γεώργιος Τόμπρας (Αϊβαλί (Κυδωνίες) Μικράς Ασίας,1-1- 1878 – 20-4-1964 Χαλάνδρι Αττικής) ήταν Έλληνας Μικρασιάτης στρατιωτικός, από τους πρωταγωνιστές του Μακεδονικού Αγώνα («Καπετάν Ρουπακιάς»).
Τζαμί Καρά Μουσά Πασά

Το Τζαμί Καρά Μουσά Πασά (τουρκικά: "Kara Musa Paşa Camii") είναι ιστορικό τζαμί στο Ρέθυμνο της Κρήτης.
Μπερτούτσιο Βαλιέρ

Ο Μπερτούτσιο Βαλιέρ (Ιταλικά : "Bertuccio Valier", Βενετία, 1 Ιουλίου 1596 - Βενετία, 29 Μαρτίου 1658) ήταν ο 102ος Δόγης της Βενετίας (15 Ιουνίου 1656 - 29 Μαρτίου 1658). Ο Μπερτούτσιο Βαλιέρ ήταν γιος του Σιλβέστρο Βαλιέρ και της Μπιάνκα Πρίουλι. Δεν υπάρχουν πληροφορίες σχετικά με την εκπαίδευση του αλλά είναι βέβαιο ότι ήταν έντονα καλλιεργημένος.
Αεροδρόμιο Πολυκάστρου

Το Αεροδρόμιο Πολυκάστρου είναι αεροδρόμιο γενικής αεροπορίας που βρίσκεται στο Πολύκαστρο Κιλκίς. 

Είναι το μοναδικό στην Ελλάδα αεροδρόμιο της Γενικής Αεροπορίας που έχει διάδρομο Βαρέως τύπου καθώς και περιβαντολογικούς όρους.

Το αεροδρόμιο βρίσκεται σε υψόμετρο 24 μέτρων. Βρίσκεται σε γεωγραφικές συντεταγμένες 22.37 Α 40.59 Β.
Φραντσέσκο Ερίτζο

Ο Φραντσέσκο Ερίτζο (Ιταλικά : "Francesco Erizzo", Βενετία, 18 Φεβρουαρίου 1566 - Βενετία, 3 Ιανουαρίου 1646) ήταν ο 98ος Δόγης της Βενετίας (10 Απριλίου 1631 - 3 Ιανουαρίου 1646). Η ηγεμονία του έμεινε γνωστή στον τελευταίο της χρόνο με την έκρηξη του Μεγάλου Κρητικού Πολέμου με την Οθωμανική Αυτοκρατορία για τον έλεγχο στην Κρήτη, ο πόλεμος θα διατηρηθεί 24 χρόνια και θα κυριαρχήσει στην Γεωπολιτική πολιτική της Μεσογείου.

Ο Φραντσέσκο Ερίτζο καταγόταν από την Οικογένεια Ερίτζο, πατρίκιοι από την Ίστρια, δεν ήταν ιδιαίτερα πλούσιοι αλλά ακολούθησε λαμπρή σταδιοδρομία στην Δημοκρατία της Βενετίας. Διορίστηκε πρέσβης στον Φερδινάνδο Β΄ της Αγίας Ρωμαϊκής Αυτοκρατορίας, στον πάπα Ουρβανό Η΄ και Προβλεπτής σε πολλές Βενετσιάνικες πόλεις, δεν παντρεύτηκε ποτέ.
Άσσελ

Το Άσσελ (λουξεμβουργιανά: "Aassel") είναι χωριό που ανήκει στην κοινότητα Μπους, στο νοτιοανατολικό Λουξεμβούργο. Ο πληθυσμός του το 2011, ήταν 169 κάτοικοι.
Trois nouvelles études

Οι Trois nouvelles études (Τρεις νέες σπουδές) είναι τρεις σπουδές, που γράφτηκαν το 1839. Οι τρεις αυτές νέες σπουδές του γράφτηκαν χάρις το βιβλίο "Méthode des méthodes de piano", των Ίγκνατς Μόσελες και Φρανσούα-Ζοζέφ Φετίς. Οι συγκεκριμένες σπουδές δεν συμπεριλαμβάνονται ούτε στο Opus 10 ούτε το Opus 25 του συνθέτη, ενώ είναι λιγότερο τεχνικές από τις προηγούμενες του.
Μοχαμάντ Αζάμ Χαν

Ο Μοχαμάντ Αζάμ Χαν (παστού: محمد عظم خان) ήταν Εμίρης του Αφγανιστάν από τις 7 Οκτωβρίου 1867 έως τις 21 Φεβρουαρίου 1868. Ήταν ο δεύτερος γιος του Ντοστ Μοχαμάντ Χαν, και διαδέχθηκε τον αδελφό του Μοχαμάντ Αφζάλ Χαν μετά τον θάνατό του στις 7 Οκτωβρίου 1867. Μετά τον θάνατο του Αζάμ Χαν την επόμενη χρονιά, ο Σερ Αλί Χαν αποκαταστάθηκε ως εμίρης του Αφγανιστάν. Είχε εθνοτική καταγωγή από τους Παστούν και ανήκε στη φυλή Μπαρακζάι.
Ελένη Τζόκα

Η Ελένη Τζόκα, το γένος Μυλοπούλου, (27 Απριλίου 1956, Μπιελάβα) είναι Πολωνή τραγουδίστρια, ελληνικής καταγωγής.
Φραντσέσκο Μολίν

Ο Φραντσέσκο Μολίν ή Φραντσέσκο Ντα Μολίν (Βενετία, 21 Απριλίου 1575 - Βενετία, 27 Φεβρουαρίου 1655) ήταν ο 99ος Δόγης της Βενετίας (20 Ιανουαρίου 1646 - 27 Φεβρουαρίου 1655). Την περίοδο που ήταν Δόγης της Βενετίας κυριάρχησε ο Μεγάλος Κρητικός Πόλεμος ανάμεσα στην Δημοκρατία της Βενετίας και την Οθωμανική Αυτοκρατορία που κατέληξε στην Άλωση της Κρήτης από τους Οθωμανούς. Ο πόλεμος με επίκεντρο την Πολιορκία του Χάνδακα ξεκίνησε το τελευταίο έτος της κυβέρνησης του προκατόχου του Φραντσέσκο Ερίτζο (1645) και ολοκληρώθηκε το 1669 όταν ο Χάνδακας το σημερινό Ηράκλειο Κρήτης παραδόθηκε στους Τούρκους. Ο Φραντσέσκο Μολίν προσπάθησε να εξασφαλίσει τους πόρους για την εκστρατεία πουλώντας τον τίτλο του Πατρίκιου με 100.000 δουκάτα ανά άτομο.
Τζοβάνι Πέζαρο

Ο Τζοβάνι Πέζαρο (Ιταλικά : Giovanni Pesaro, Βενετία, 1 Σεπτεμβρίου 1589 - Βενετία, 30 Σεπτεμβρίου 1659) ήταν ο 103ος Δόγης της Βενετίας (8 Απριλίου 1658 - 30 Σεπτεμβρίου 1659). Στην εποχή του ο Μεγάλος Κρητικός Πόλεμος βρισκόταν στο αποκορύφωμα του. Ο Τζοβάνι Πέζαρο ήταν γιος του πλούσιου ευγενούς Βέττορ Πέζαρο και της Έλενας Σοράνζο.
Χειμάδι Λάρισας

Το Χειμάδι Λάρισας(Σουφλάρ, παλιότερα επί Τουρκοκρατίας) είναι χωριό του νομού Λάρισας. Υπάγεται στην δημοτική κοινότητα Καλοχωρίου της δημοτικής ενότητας Νέσσωνος, του δήμου Τεμπών. Σύμφωνα με την απογραφή του 2011, το χωριό είχε πληθυσμό 213 κατοίκων. 

Σύμφωνα με την προηγούμενη διοικητική διαίρεση (σχέδιο Καποδίστριας, 1997-2010), το χωριό ανήκε στον δήμο Νέσσωνος, ενώ, πριν την ενσωμάτωση στο σχέδιο Καποδίστριας, συναποτελούσε, μαζί με το Καλοχώρι τη δημοτική κοινότητα Καλοχωρίου, εκλέγοντας . Βρίσκεται σε υψόμετρο 96 μέτρων. Οι κάτοικοι είναι βλαχόφωνοι και έλκουν την καταγωγή τους από το Περιβόλι Γρεβενών.
Αμπντουλραχμάν Αλ-Φεϊχάν

Ο Αμπντουλραχμάν Αλ-Φεϊχάν είναι Κουβεϊτιανός αθλητής της σκοποβολής. Συμμετείχε στο αγώνισμα του τραπ στους Θερινούς Ολυμπιακούς Αγώνες 2016, συμμετέχοντας με τους Ανεξάρτητους Ολυμπιακούς Αθλητές. Στο Παγκόσμιο Πρωτάθλημα Σκοποβολής 2018 κατέκτησε το χρυσό μετάλλιο στο ομαδικό τράπ ανδρών με την ομάδα του Κουβέιτ, και το χάλκινο μετάλλιο στο αγώνισμα του ατομικού τραπ, παίρνοντας έτσι την πρόκριση για τους Θερινούς Ολυμπιακούς Αγώνες 2020.
Λευτέρης Χουτεσιώτης

Ο Λευτέρης Χουτεσιώτης (γεννημένος στις 20 Ιουλίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον ΠΑΣ Γιάννινα.
Ντομένικο Β΄ Κονταρίνι

Ο Ντομένικο Β΄ Κονταρίνι (Ιταλικά : "Domenico II Contarini", Βενετία, 28 Ιανουαρίου 1585 - 26 Ιανουαρίου 1675) ήταν ο 104ος Δόγης της Βενετίας (16 Οκτωβρίου 1659 - 26 Ιανουαρίου 1675). Ο Ντομένικο Κονταρίνι ήταν γιος του Τζούλιο Κονταρίνι και της Λουκρεζίας Κορνέρ, είχε έναν μεγαλύτερο αδελφό τον Άντζελο Κονταρίνι γεννημένο το 1581 με προορισμό να γίνει δόγης της Βενετίας κάτι που δεν συνέβη λόγω του θανάτου του.
Μαρκ Μπέκερς

Ο Μαρκ Μπέκερς ("Marc Beckers", γενν. στις 19 Οκτωβρίου 1973) είναι Γερμανός πρώην ποδοσφαιριστής, ο οποίος αγωνιζόταν ως αμυντικός.
Lil Peep

Ο Γκούσταβ Έλιτζαχ Άρ (1η Νοεμβρίου 1996 - 15 Νοεμβρίου 2017) επαγγελματικά γνωστός ως Lil Peep, ήταν Αμερικανός ράπερ, τραγουδιστής, στιχουργός και μοντέλο.

Ο Γκούσταβ, που γεννήθηκε στο Άλενταουν της Πενσυλβάνιας και μεγάλωσε μαζί με τον αδερφό του στο Λονγκ Άιλαντ της Νέας Υόρκης, άρχισε να ανεβάζει μουσική στο SoundCloud το 2014, χρησιμοποιώντας το ψευδώνυμο Lil Peep επειδή η μητέρα του τον αποκαλούσε "Peep" από τότε που ήταν παιδί. Σύντομα έγινε δημοφιλής στο SoundCloud μετά από κάποια τραγούδια του με τον Lil Tracy, που τον οδήγησε να κερδίσει πολλούς χιλιάδες ακόλουθους. Ανακοίνωσε την κυκλοφόρηση του ντεμπούτο άλμπουμ του, "Come Over When You're Sober, Pt. 1", στις 15 Αυγούστου 2017. Ύστερα τον θάνατο του Lil Peep, το "Come Over When You're Sober, Pt. 1" εισήλθε στο Billboard 200 στο νούμερο 168 και την επόμενη εβδομάδα στο νούμερο 38. Ο Lil Peep κέρδισε το ψηφοδέλτιο του στο Billboard Hot 100 τον Οκτώβριο του 2018 με το "Falling Down", με τον XXXTentacion, που κορυφώθηκε στο νούμερο 13. Το "Come Over When You're Sober, Pt. 2", ανακοινώθηκε στις 9 Νοεμβρίου του 2018 και έφτασε στο νούμερο 4 του Billboard 100 κάνοντας το ένα από τα 10 κορυφαία άλμπουμ των ΗΠΑ.
Γοδιλάς

Ο Γοδιλάς (Γοδιλᾶς) ήταν βυζαντινός στρατηγός κατά τους αυτοκράτορες Ιουστίνο Α΄ (518-527) και Ιουστινιανού Α΄ (527-565).

Ο Γοδιλάς αναφέρεται για πρώτη φορά το 518 ως ένας από τους αξιωματικούς που εμπλέκονται στην ανακήρυξη του Ιουστίνου Α΄ ως αυτοκράτορα. Η τελετή καταγράφεται στο βιβλίο "Περί βασιλείου τάξεως", που γράφηκε από τον αυτοκράτορα Κωνσταντίνο Ζ΄ Πορφυρογέννητο (913-959) τον 10ο αιώνα, και αναφέρει τον Γοδιλά με το στρατιωτικό αξίωμα του καμπιδούκτωρ των λαγκιαρίων.

Το 528 ο Γοδιλάς μαζί με τον Βαδουάριο οδήγησαν μια στρατιωτική εκστρατεία από τον Οδησσό (σύγχρονη Βάρνα) ενάντια των Ούνων που λεηλατούσαν τις βυζαντινές περιοχές στις ακτές της Μαύρης Θάλασσας. Αργότερα το ίδιο έτος, ο Γοδιλάς μαζί με τους Ακούμ και Κωνσταντίολο αντιμετώπισαν μια νέα εισβολή των Ούνων στη Θράκη. Στη μάχη που ακολούθησε πιάστηκαν αιχμάλωτοι ο Κωνσταντιόλλος και ο Ασκουμ και μόνο ο Γοδιλάς κατάφερε να ξεφύγει.

Το αξίωμα του κατά τη διάρκεια αυτών των μαχών είναι αβέβαιο. Τόσο ο Ασκούμ όσο και ο Κωνσταντίολος κατέχουν το βαθμό του στρατηλάτη. Καθώς ο Γοδιλάς υπηρετούσε παράλληλα με αυτούς, αντί να ενεργεί ως υποτελής τους, είναι πιθανό ότι κατείχε ισοδύναμο αξίωμα, είτε ως στρατηλάτης της Θράκης είτε ως magister militum vacans
Φάρουα Ιμπν Άμρ αλ Τζουντχαμί

Ο Φάρουα Ιμπν Άμρ αλ Τζουντχαμί (Farwa ibn Amr al-Judhami), ήταν άραβας φύλαρχος και βυζαντινός διοικητής κατά τα τέλη του 6ου αρχές 7ου αιώνα.

Ο Φάρουα ήταν αρχηγός της αραβικής φυλής Μπανού Τζουντχάμ στην επικράτεια της Βυζαντινής Αυτοκρατορίας και στην επαρχία της Παλαιστίνης. Η περιοχή που κατοικούσαν ήταν τότε το σύνορο της αυτοκρατορίας, και η σημερινή περίπου περιοχή του Κυβερνείου Μαάν στην Ιορδανία. 

Η φυλή του Φάρουα ήταν χριστιανοί και ο ίδιος φύλαρχος, από τους βυζαντινούς είχε τον τίτλο του "άρχων" και ήταν ο κυβερνήτης της περιοχής. Ο Φάρουα άκουσε τις θρησκευτικές πεποιθήσεις του Μωάμεθ και πείσθηκε να αλλαξοπιστήσει και να γίνει μουσουλμάνος, μάλιστα έστειλε απεσταλμένο στον ίδιο τον Μωάμεθ με δώρα να του ζητήσει να προσχωρήσει στο στρατόπεδο του. Μαθαίνοντας οι Βυζαντινοί τις ενέργειες του του πρόσφεραν δώρα και αξιώματα να γυρίσει στην χριστιανική θρησκεία. Ο Φάρουα αρνήθηκε και με εντολή του αυτοκράτορα εκτελέστηκε με σταύρωση.
Ζάταρ

Το Ζάταρ (زعتر, μεταγράφεται και ως Ζα'τάρ, Ζά'αταρ, Ζάχταρ ή Σάταρ) αναφέρεται σε ένα μείγμα μπαχαρικών από τη Βόρεια Αφρική, τη Μέση Ανατολή και την Τουρκία και μέρος της βορειοαφρικανικής και αραβικής κουζίνας.

Το μείγμα χρησιμοποιείται επίσης στο κρέας και ως συνοδευτικό για ψωμί και άλλα τρόφιμα.
Παντελής Γιαλελής

Ο Παντελής Γιαλελής γεννήθηκε στις 17 Μαρτίου του 1954 στον Πειραιά και είναι Έλληνας ποδοσφαιριστής που αγωνιζόταν ως επιθετικός. Αγωνίστηκε στα πρωταθλήματα της Β' Εθνικής, Γ' Εθνικής και Δ' Εθνικής κατηγορίας τη δεκαετία του '70 και του '80.
Μαρκαντόνιο Τζουστινιάν

Ο Μαρκαντόνιο Τζουστινιάν (Ιταλικά : "Marcantonio Giustinian", Βενετία, 2 Μαρτίου 1619 - 23 Μαρτίου 1688) ήταν ο 107ος Δόγης της Βενετίας (26 Ιανουαρίου 1684 - 23 Μαρτίου 1688). Όταν έγινε Δόγης της Βενετίας έδειξε ελάχιστο προσωπικό ενδιαφέρον στον νέο Πόλεμο του Μοριά που ξέσπασε με την Οθωμανική Αυτοκρατορία. Στον πόλεμο διακρίθηκε ο πρώην τελευταίος Δούκας της Κανδίας ΠροβλεπτήςΦραντσέσκο Μοροζίνι με τεράστιες προσωπικές επιτυχίες, τον διαδέχθηκε μετά τον θάνατο του σαν νέος Δόγης της Βενετίας.